ROMÂNIA

JUDEŢUL BOTOŞANI

U.A.T. COMUNA BLÂNDEŞTI

CONSILIUL LOCAL BLÂNDEŞTI



PROIECT
HOTĂRÂRE

Nr. 40 din 28.08.2026

Privind acordul de principiu pentru achiziţia unui imobil(teren) în vederea realizării obiectivului “Sistem de alimentare cu apă şi canalizare în comuna Blândeşti, judeţul Botoşani”


Consiliul Local al comunei Blândeşti; judeţul Botoşani, întrunit în şedinţa din data de ;  
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 3157/2026;

Văzând rapoartele  comisiilor de specialitate ale Consiliului Local al comunei Blândeşti; 

Ţinând cont de prevederile art. 858, art. 863, lit. a) art. 1650 alin. (1), art. 1657 şi art. 1666 din Legea nr. 287/2009 privind Codul civil, republicată, cu modificările şi completările ulterioare; Legii nr. 213/1998 – privind proprietatea publică şi regimul juridic al acesteia, cu modificările şi completările ulterioare; precum şi a prevederilor Legii nr. 98/2016 privind achiziţiile publice, cu modificările şi completările ulterioare;

Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, alin.  (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE


Art. 1. Consiliul Local al comunei Blândeşti îşi dă acordul de principiu pentru achiziţia unui imobil(teren) în vederea realizării obiectivului “Sistem de alimentare cu apă şi canalizare în comuna Blândeşti, judeţul Botoşani”, cu respectarea prevederilor Legii nr. 98/2016 privind achziţiile publice, cu modificările şi completările ulterioare. 

Art. 2. Consiliul Local al comunei Blândeşti aprobă contractarea unui evaluator autorizat pentru întocmirea unui raport de expertiză pentru achiziţia imobilului(teren) ȋn vederea realizării obiectivului “Sistem de alimentare cu apă şi canalizare în comuna Blândeşti, judeţul Botoşani”.
Art. 3. Primarul comunei Blândeşti se împuterniceşte pentru îndeplinirea formalităţilor necesare achiziţionării şi a semnării contractului de vânzare – cumpărare.

Iniţiator proiect de hotărâre,
Primar – Stelian Maxim
